ועדת הפנים והגנת הסביבה, כנסת 23, פרוטוקול מספר 10, 2020-06-16 12:30

מיכל (מיקי) חיימוביץ': שלום לכל הנוכחים, ברוכים הבאים לדיון ועדת הפנים והגנת הסביבה.

מיכל (מיקי) חיימוביץ': אנחנו דנים כעת בהצעת החוק לתיקון פקודת העיריות (הוראת שעה) (תיקון מס' 5), התש"ף-2020.

מיכל (מיקי) חיימוביץ': מדובר בחוק שמאפשר לרשויות המקומיות לגבות היטל שמירה מהתושבים ולממן דרכו פעילות להגברת האבטחה והסדר הציבורי.

מיכל (מיקי) חיימוביץ': תומר רוזנר, היועץ המשפטי, בקשה.

תומר רוזנר: אני אתן רקע כללי לחברי הכנסת ולנוכחים האחרים.

תומר רוזנר: בתחילת שנות ה-2000, בעקבות התגברות האינתיפאדה השנייה, פעולות הטרור שהתרגשו עלינו והתערערות הביטחון האישי, החלו רשויות מקומיות לקבוע בחוקי עזר גביית היטלי שמירה מתושביהן.

תומר רוזנר: בשנת 2010 עתרה הגברת יוליה מלינובסקי, שהיא היום חברת כנסת, לבית המשפט העליון בטענה כי היטל השמירה שנגבה בעיריית חולון נגבה שלא כדין.

תומר רוזנר: בית המשפט העליון השאיר את שאלת הסמכות בצריך עיון, אבל קבע שסבירות ההיטל והשימושים שנעשו היו בעייתיים ולפיכך ההיטל שנגבה נגבה בצורה לא סבירה.

תומר רוזנר: בעקבות זאת פנתה הממשלה לכנסת והגישה הוראת שעה שקובעת שני הסדרים.

תומר רוזנר: ההסדר האחד הוא הסמכה של הרשות המקומית - עיריות ומועצות מקומיות - להסדיר נושאים של אבטחה, שמירה וסדר ציבורי בתחומן, וההסדר השני, גביית היטל או אגרת שמירה כפוף לשיעור מרבי שנקבע על ידי שר הפנים בתקנות.

תומר רוזנר: במהלך השנים, מאז 2011 עד היום, החוק הוארך ארבע פעמים.

תומר רוזנר: הארכה האחרונה הייתה בשנת 2017 עד סוף 2019, אך בעקבות הבחירות לכנסת הוארך תוקפו עד ליום 16 ביוני 2020, שזה היום.

תומר רוזנר: במהלך השנים גם נוספה הוראה לחוק שמחייבת את ניהול הכספים של היטל השמירה בחשבון ייעודי, תוך דיווח של גזבר המועצה למועצת הרשות המקומית מידי שנה על התקבולים וההוצאות שנעשו בכספים.

תומר רוזנר: על פי הנתונים שקיבלנו ממשרד הפנים, כ-58 רשויות מקומיות - 46 עיריות ומועצות מקומיות ו-12 מועצות אזוריות - התקינו חוקי עזר שמחייבים הטלת היטל שמירה.

תומר רוזנר: היטל השמירה נגבה כשהוא מחושב לפי מטר מרובע של נכס, כאשר ברוב הרשויות המקומיות ניתנת למחזיקים שזכאים להנחה בארנונה הנחה זהה בהיטל השמירה.

תומר רוזנר: במיעוט הרשויות, שזה כעשרים ומשהו רשויות, לא ניתנת ההנחה בצורה הזאת.

יוליה מלינובסקי: את התיקון הזה שר הפנים סירב להכניס להוראת שעה.

יוליה מלינובסקי: בגלגול הקודם ביקשתי שאם כבר מישהו מקבל הנחה בארנונה – שיקבל הנחה גם בהיטל השמירה.

יוליה מלינובסקי: הוא סירב להכניס את זה להוראת שעה.

יוליה מלינובסקי: יכול להיות שכל רשות פועלת על פי שיקול דעתה.

מיכל (מיקי) חיימוביץ': זה וולונטרי.

משה ארבל: שר הפנים אפשר וולונטריות לרשויות המקומיות.

יוליה מלינובסקי: הוא לא הסכים להכניס את זה כנוהל.

משה ארבל: גם טבלת ההנחות בארנונה שנהוגה ב-257 רשויות מקומיות בישראל היא וולונטרית.

מיכל (מיקי) חיימוביץ': גם ההנחות בארנונה הן וולונטריות?

משה ארבל: כן.

משה ארבל: ראשי הרשויות מאמצים אותן בגלל הלחץ הציבורי.

משה ארבל: הוולונטריות יוצרת איזונים בין סמכויות השלטון המקומי לסמכויות השלטון המרכזי.

משה ארבל: הדמוקרטיה מנצחת בכך שהציבור דורש את מה שמגיע לו.

תומר רוזנר: בשבוע שעבר דנתם כאן בחוק השיטור העירוני.

תומר רוזנר: אין קשר בין השיטור העירוני לאגרות השמירה.

תומר רוזנר: אגרות השמירה מממנות בחלק מהרשויות את השיטור העירוני, בחלק מהרשויות הן מממנות צרכים אחרים, כמו אבטחת אירועים, מוקד, סיירים של חברות פרטיות, רכישת ציוד רלוונטי של מצלמות, אופנועים וכו'.

תומר רוזנר: בחלק מהרשויות יש היטל שמירה ואין שיטור עירוני, בחלק מהרשויות יש היטל שמירה ויש שיטור עירוני, ובחלק מהרשויות יש שיטור עירוני ואין היטל שמירה.

מיכל (מיקי) חיימוביץ': מה הבקשה מאיתנו?

תומר רוזנר: הממשלה מבקשת לעגן את ההסדר כהוראת שעה נוספת עד תום שנת 2022.

קרן ברק: בפעם הקודמת זה לא היה ליותר זמן?

תומר רוזנר: לא.

תומר רוזנר: תמיד היה לשנתיים, חוץ מהפעם הראשונה שזה היה לכמה חודשים.

מיכל (מיקי) חיימוביץ': זה פשוט הוארך הפעם בגלל ממשלת מעבר, נכון?

תומר רוזנר: כן.

סיון להבי: הממשלה מבקשת להאריך את הוראת השעה עד סוף 2022.

סיון להבי: מדובר בהארכת הסמכות של הרשויות המקומיות לגבות אגרת שמירה, כפוף לאישור חוקי העזר על ידי שר הפנים.

סיון להבי: אנחנו צריכים להבין שכל פגיעה בהכנסות הרשות מצריכה איזה שהוא מתן מענה עבור הרשות המקומית.

סיון להבי: כשאזרח מקבל הנחה, אותה הנחה נגרעת מתקציבה של הרשות.

סיון להבי: התחשיבים של אגרות השמירה לא לקחו בחשבון את ההנחות.

סיון להבי: רשות שלא ביקשה בחוק שלה לאפשר הנחות, התחשיב לא לקח בחשבון את ההנחות.

סיון להבי: הממשלה מבקשת להאריך את הוראת השעה כפי שהיא.

סיון להבי: הוראת השעה מאפשרת לרשויות, כמובן בצורה וולונטרית, לפנות לשר הפנים, כאשר כל מקרה ייבחן לגופו.

סיון להבי: ככל שהרשות תצביע על מקורות תקציביים שיאפשרו מתן הנחות, כך היא תקבל את האישור הנדרש.

סיון להבי: אני רק רוצה להסב את תשומת ליבכם לכך שאנחנו בשנה תקציבית מאוד מורכבת עבור הרשויות המקומיות.

יוליה מלינובסקי: אתה רוצה עכשיו להטיל מיסים נוספים על אזרחים.

סיון להבי: אנחנו רוצים להמשיך את המצב הנהוג עד סוף שנת 2022.

יוליה מלינובסקי: זה מס, זו לא אגרה.

סיון להבי: השנה התקציבית הזאת מאוד קשה לרשויות המקומיות.

מיכל (מיקי) חיימוביץ': היא קשה לכל האזרחים במדינה הזאת.

סיון להבי: צריך להבין שהרשויות מסתמכות על תקציב שאושר בתחילת השנה.

סיון להבי: כרגע יש ירידה בהכנסות, עסקים נסגרים.

סיון להבי: שינוי כללי המשחק באמצע השנה מאוד מורכב עבור הרשויות, בטח אם לא יימצא לזה מענה.

מיכל (מיקי) חיימוביץ': למרות שידעתם שבאמצע השנה פוקע התוקף של התקנה, עדיין הסתמכתם על זה שתקבלו את הכסף?

סיון להבי: סעיף 38 לחוק יסוד: הכנסת האריך את תוקף התקנה עד ליום הזה.

מיכל (מיקי) חיימוביץ': אם אתה אומר שהסתמכתם על זה, זה אומר שהסתמכתם על זה שתקבלו את האגרה.

סיון להבי: החקיקה פורסמה להערות הציבור.

יוליה מלינובסקי: לפני שבועיים.

סיון להבי: היה פה תהליך של פרסום תזכיר לפי כל נהלי הממשלה.

יוליה מלינובסקי: התחלתי את הסיפור הזה עוד כשהייתי חברת מועצה צעירה ותמימה וחשבתי שיש דרך לשנות.

יוליה מלינובסקי: האמת שהצלחתי.

יוליה מלינובסקי: בעקבות פסק הדין, השכילו במשרד הפנים להבין שלא יכול להיות מצב של מערב פרוע, שלא יכול להיות מצב שכסף נכנס ואף אחד לא יודע מה קורה עם הכסף הזה.

יוליה מלינובסקי: כמה גבייה יש בשנה מכל הרשויות המקומיות?

יוליה מלינובסקי: כמה ממגזר עסקי וכמה ממגזר פרטי?

יוליה מלינובסקי: יש הבדל בין אגרה למס.

יוליה מלינובסקי: מס זה רוחבי, מס זה דבר שמחייב את כולם, מס זה משהו שאין לך שיקול דעת, כמו מס הכנסה, כמו מס בריאות.

יוליה מלינובסקי: מה זו אגרה?

יוליה מלינובסקי: אם את מקבלת שירות, את משלמת עבור השירות, כמו רישיון.

יוליה מלינובסקי: פה קראו לזה אגרה, כשזה בכלל מס, כי את לא ביקשת את השירות הזה, את לא צורכת את השירות הזה.

מיכל (מיקי) חיימוביץ': למה את לא צורכת?

מיכל (מיקי) חיימוביץ': את מקבלת שירותי אבטחה.

יוליה מלינובסקי: זאת שורה נוספת בתוך הארנונה שלך שאין לך שום דרך להגיד שאת לא רוצה אותה.

יוליה מלינובסקי: אם אנחנו מדברים על עולם המושגים, אז בוא נקרא לזה מס שמירה, כי זה יותר נכון, זה מבטא נכון יותר את המשמעות של הגבייה הזאת.

סיון להבי: מדובר בהיטל שמירה, לא באגרת שמירה.

יוליה מלינובסקי: גם היטל זה עבור משהו.

מיכל (מיקי) חיימוביץ': היטל זה משהו שמתייחסים אליו כשמדובר בדבר שהוא זמני, שיש איזו סיבה מסוימת שבגללו הטילו אותו.

יוליה מלינובסקי: הזמני פה הוא מ-2011.

יוליה מלינובסקי: אם במשרד הפנים דבקים בעמדה שזה חשוב, שעל זה תכף נתווכח, בוא נעשה את זה הוראת קבע.

יוליה מלינובסקי: הרבה מהרשויות המקומיות קושרות את ההפעלה של השיטור העירוני עם גביית היטל השמירה או אגרת השמירה.

יוליה מלינובסקי: האם לתושבים של רשות שגובה אגרת שמירה יהיה יותר ביטחון אישי מאשר לתושבים של רשות שלא גובה אגרת שמירה?

יוליה מלינובסקי: מדובר פה על להכניס יד לכיסם של האזרחים.

יוליה מלינובסקי: אני מכירה רשויות מקומיות שלא גובות אגרת שמירה אבל מפעילות את השיטור העירוני.

קרן ברק: איזה רשויות?

יוליה מלינובסקי: ראשון לציון.

משה ארבל: רשויות רבות.

משה ארבל: אם צוין שרק חמישים ומשהו רשויות גובות, זה אומר שהשאר לא גובות.

יוליה מלינובסקי: כ-90 רשויות גובות אגרת שמירה.

יוליה מלינובסקי: העניין הזה יוצר אפליה בין עיר לעיר, בין אוכלוסייה לאוכלוסייה.

יוליה מלינובסקי: אפשר לממן, לפי תזכיר החוק, את השיטור העירוני על ידי אגרת שמירה.

יוליה מלינובסקי: על מה אנחנו משלמים ארנונה אם לפקחי העירייה יש סמכויות נוספות?

קרן ברק: אלו יחידות אחרות.

יוליה מלינובסקי: כמה כסף כל הרשויות גובות?

סיון להבי: 260 מיליון שקל בשנה.

יוליה מלינובסקי: לפי מסמך רשמי וההידברות שלי עם הארגונים העסקיים, רק למגזר העסקי במדינת ישראל היטל השמירה עולה כ-400 מיליון שקל בשנה.

סיון להבי: אלה נתונים שאנחנו לא מכירים.

יוליה מלינובסקי: אנחנו יכולים להוסיף לזה גם את הגבייה הפרטית, שסביר להניח שהיא כמה מיליונים.

ע'דיר כמאל מריח: מה זו גבייה פרטית?

יוליה מלינובסקי: גבייה מאזרחים.

מיכל (מיקי) חיימוביץ': מה המרכיב העסקי בתוך הסכום הזה?

סיון להבי: אין לנו את התמהיל.

יוליה מלינובסקי: יש עסקים שמחויבים בשמירה על פי רישיון העסק שלהם.

יוליה מלינובסקי: בית מלון לא יכול לפעול בלי שיש לו קב"ט.

יוליה מלינובסקי: לאותם עסקים יש כפל תשלומים, כי הם מחויבים לתת שמירה וגם לשלם אגרת שמירה.

יוליה מלינובסקי: אנחנו יודעים שבגלל הקורונה המדינה הלכה לקראת העסקים, ויתרה להם על תשלום ארנונה לשלושה חודשים.

יוליה מלינובסקי: היא לא ויתרה להם על אגרת השמירה.

יוליה מלינובסקי: עסקים שהיו סגורים המשיכו לשלם אגרת שמירה.

מיכל (מיקי) חיימוביץ': צריך לזכור שהם קיבלו פטור מארנונה.

יוליה מלינובסקי: יש אנשים שיש להם מסעדה בתל אביב והם לא גרים בתל-אביב.

יוליה מלינובסקי: הם משלמים ארנונה ואגרת שמירה על המסעדה בתל אביב וגם משלמים אגרת שמירה במקום שבו הם גרים.

משה ארבל: הם מקבלים את השירותים בשני המקומות.

יוליה מלינובסקי: מי שאחראי על הביטחון זה משטרת ישראל.

יוליה מלינובסקי: היא זאת שצריכה לבצע את העבודה על פי חוק.

יוליה מלינובסקי: אם יש לנו בעיה עם הבריאות, נגדיל את מס הבריאות?

יוליה מלינובסקי: אם יש לנו בעיה עם איכות הסביבה, נטיל מס לטובת איכות הסביבה?

יוליה מלינובסקי: עניין הסמכויות הוא פשוט שקר.

יוליה מלינובסקי: לוקחים חברות פרטיות שאין להן שום סמכות נוספת על מה שיש לי כאזרחית.

יוליה מלינובסקי: כשאני מתקשרת לעירייה שלי, מה הם אומרים לי?

יוליה מלינובסקי: לסיירת הביטחון אין שום סמכות, תתקשרי למשטרה.

מיכל (מיקי) חיימוביץ': חיים ביבס, נרצה לשמוע ממך על איכות השירותים שניתנים, על העובדה שאנשים משלמים את זה פעמיים, על העובדה שבזמן הקורונה היה פטור מארנונה אבל לא פטור מאגרת השמירה, ועל כך שהמשטרה אמורה לספק את השירותים האלה, לא היטל השמירה.

חיים ביבס: שמעתי את כל האמירות, שמעתי שמסבירים שהמשטרה צריכה, שהמדינה צריכה.

חיים ביבס: מה לעשות, מאז האינתיפאדה השנייה השלטון המקומי עושה את זה.

חיים ביבס: אנחנו מטפלים בשיטור העירוני, אנחנו מטפלים באבטחה ובשמירה.

חיים ביבס: אני מבין שיש איזו תפיסת עולם שכל האבטחה והשמירה זה חולון, אבל לא.

חיים ביבס: בעיר מודיעין לוקחים את יוצאי היחידות המובחרות והקרביות, אלה שתורמים ומשרתים הכי הרבה במדינת ישראל, כדי לעשות את הדבר הזה.

חיים ביבס: אנחנו אלה שעושים את הסדר, את השמירה.

חיים ביבס: דרך אגב, גם היום כאשר צריך לפקח על הקורונה, מבקשים מאיתנו שנכשיר את כל פקחי הרשות המקומית שיהיו חלק מאותו תהליך.

חיים ביבס: נושא האבטחה והשמירה הוא לא משהו שהוא חובה.

חיים ביבס: כל רשות בוחרת לעצמה.

חיים ביבס: יש הרבה מאוד תושבים שרוצים לקבל את השירות הזה, רוצים שאנחנו נשמור עליהם, רוצים שנאבטח.

חיים ביבס: הדברים האלה מביאים לירידה בפשיעה.

חיים ביבס: היה צריך להעביר חוק כדי שנקבל את זה בתקציב.

חיים ביבס: כבר 12 שנים אני ראש רשות.

חיים ביבס: עדיין מנהלים את הדיון הזה.

חיים ביבס: אנחנו מבקשים שתתנו לנו את האפשרות להטמיע את זה בתוך הארנונה, כדי שלא נצטרך לבוא לכנסת.

חיים ביבס: אנחנו מבקשים שתתנו לנו את האפשרות לשאול את התושבים.

איתן גינזבורג: אנחנו צריכים לזכור שמתוך 257 רשויות מקומיות, רק ל-58 יש אגרת שמירה.

איתן גינזבורג: זאת אגרה שעברה חקיקה במועצת העיר על ידי נבחרי הציבור של העיר.

איתן גינזבורג: הם החליטו שהתושבים ישלמו אגרת שמירה.

איתן גינזבורג: זה וולונטרי, זו לא חובה.

איתן גינזבורג: אני מודע לביקורת על אגרת השמירה, אבל צריך לזכור שהטילו על המשטרה כל כך הרבה משימות, לרבות משימת הביטחון האישי, בעקבות האינתיפאדה השנייה.

איתן גינזבורג: הרבה מאוד מפעילות השמירה נופלת על הרשויות המקומיות.

איתן גינזבורג: הכסף שמשולם עבור אגרת השמירה הוא כסף "צבוע", ייעודי, שאף ראש רשות לא יכול לעשות בו שימוש לשום צורך אחר מלבד הביטחון לתושבים.

איתן גינזבורג: השמירה נותנת ביטחון טוב לתושבים.

יוליה מלינובסקי: אז למה לא לכולם?

איתן גינזבורג: הסיירות מסתובבות ברחובות.

איתן גינזבורג: יש שם יוצאי יחידות קרביות, חובשים שנותנים מענה, מוקד עירוני שעובד בלילה.

מיכל (מיקי) חיימוביץ': למה יש עיריות שבוחרות לא להשתמש בזה?

איתן גינזבורג: אני לא יודע למה יש עיריות שבוחרות לא לעשות.

איתן גינזבורג: הארנונה שמשולמת לעיריות מכסה רק 40% מהוצאותיה.

איתן גינזבורג: הארנונה, בטח של מגורים, היא ארנונה גרעונית.

איתן גינזבורג: אף עירייה בישראל לא יכולה להתקיים רק מארנונה.

איתן גינזבורג: אם רוצים לספק שירותים עירוניים נאותים כדי שאיכות החיים תהיה נאותה, אי אפשר להתבסס רק על ארנונה.

איתן גינזבורג: אני מתנגד להטמעת אגרת השמירה בתוך הארנונה, כי אז זה ילך למקומות אחרים.

איתן גינזבורג: זה שזה כסף "צבוע" שהולך רק לשמירה זה דבר חיובי וטוב.

איתן גינזבורג: צריך לאפשר לתושבים ביטחון אישי גבוה.

מיקי לוי: האינתיפאדה השנייה הסתיימה זה מכבר.

מיקי לוי: מישהו היה צריך לשבת ולעשות חושבים אם צריך את זה.

מיקי לוי: לא נעשתה בדיקה.

מיקי לוי: אני לא אומר אם צריך או לא, אני רק אומר שהנושא הזה לא נבחן מ-2011.

מיכל (מיקי) חיימוביץ': איך היית מצפה שזה ייבחן?

מיקי לוי: אפשר שתהיה ועדת מומחים, אפשר להקים איזו שהיא ועדה בשלטון המקומי.

מיקי לוי: זה לא נבחן.

מיקי לוי: עברו שמונה שנים.

מיקי לוי: זה מצטרף למיסים העקיפים שהציבור משלם.

מיקי לוי: המיסים העקיפים, חברים, הורגים את הציבור.

מיקי לוי: אין תחום שאין מיסים עקיפים.

מיקי לוי: אם אני בעל קניון בנתניה, אני מחויב על ידי המשטרה להציב בכניסה נושא נשק, אני מחויב להשאיר שמירה בלילה.

מיקי לוי: נושא נשק עולה פי ארבע משומר רגיל.

מיקי לוי: אתם מחייבים את כל החנויות הקטנות באותו קניון בכסף הזה.

מיקי לוי: זה פשוט תשלום כפול.

מיקי לוי: בית המלון בנתניה, בית המלון באילת, בית המלון בים המלח מחויבים בנושאי נשק.

מיקי לוי: אף אחד לא בחן את זה.

מיקי לוי: אני לא בא להגיד אם זה טוב, לא טוב, אם זה נכון, אם זה לא נכון, אני רק מתרעם על כך שמ-2011 זה מוארך בהוראת שעה.

מיקי לוי: אם כמות הרשויות שגובות את האגרה הזאת קטנה לעומת אלו שלא גובות, אולי האגרה הזאת מיותרת.

מיקי לוי: מישהו מכם בחן את זה?

מיקי לוי: אני מבקש לא להאריך את זה לתקופה מטורפת, כי אז לא יעשו עם הדבר הזה שום דבר.

מיקי לוי: אני ממליץ להאריך את זה לזמן קצוב כדי לבדוק את הדברים.

מיכל (מיקי) חיימוביץ': חיים ביבס, למה כל כך הרבה זמן אנחנו נמצאים בלי שהדבר הזה נבדק שוב?

מיכל (מיקי) חיימוביץ': הרי עברה תקופת זמן מאז האינתיפאדה השנייה, המציאות השתנתה.

מיכל (מיקי) חיימוביץ': האם צריך את היטלי השמירה האלה?

מיכל (מיקי) חיימוביץ': איך זה יכול להיות שיש כל כך הרבה עיריות שלא משתמשות בהיטל השמירה?

מיכל (מיקי) חיימוביץ': מה עומד מאחורי זה שעירייה אחת בוחרת כן, אחרת בוחרת לא? יש גם את העניין של כפל בקניונים, בבתי קולנוע, במסעדות.

חיים ביבס: יש 257 רשויות במדינת ישראל.

חיים ביבס: שתיים מהן הן תעשיות, שלהן יש אבטחה, שמירה, שער והן לא צריכות.

חיים ביבס: יש 86 רשויות במגזר הערבי-דרוזי-צ'רקסי שלא משתמשות בזה, ועוד 52 מועצות אזוריות שלא משתמשות.

מיכל (מיקי) חיימוביץ': יש 12 מועצות אזוריות שמשתמשות.

חיים ביבס: מתוך 100 רשויות שכן יכולות להשתמש, בערך 70 רשויות כן משתמשות בזה.

חיים ביבס: בסוף זה הרצון של היישוב עצמו לשמור על עצמו.

חיים ביבס: אם מדינת ישראל מכניסה שיטור עירוני, אנחנו צריכים לתת 50% והמדינה 50%.

חיים ביבס: אפשר מחר בבוקר לבטל את כל השיטור העירוני, את כל האבטחה, את כל השמירה, אבל המדינה לא תיתן את זה.

מיכל (מיקי) חיימוביץ': אתם מנהלים איזה שהוא שיח עם המדינה לגבי הצורך של השמירה הנוספת שאתם לא מקבלים?

חיים ביבס: היה שיח בעבר.

חיים ביבס: דודי אמסלם, שהיה יושב-ראש ועדת הפנים, התחיל את הדיון הזה.

חיים ביבס: הוא הגיע למסקנה שאת המדינה זה לא מעניין.

חיים ביבס: בכל העולם המערבי, בכל מקום שאנחנו מגיעים אליו הנושא של שיטור קהילתי, שיטור עירוני, אבטחה ושמירה מוטל על הרשויות המקומיות, נעשה דרך הרשויות המקומיות.

חיים ביבס: המדינה לא תביא את הכסף.

חיים ביבס: כשהמדינה מבקשת מאיתנו מצ'ינג, אנחנו מביאים את המצ'ינג, אבל אז היא אומרת לנו: בואו נבטל את המצ'ינג.

חיים ביבס: אין בעיה שהמדינה תבטל את המצ'ינג ותבצע את האבטחה והשמירה בעצמה, אבל היא לא עושה את זה.

ע'דיר כמאל מריח: למה 86 רשויות מקומיות ערביות ודרוזיות לא משתמשות בשירות הזה?

חיים ביבס: מכיוון שנושא האבטחה והשמירה החל את דרכו אחרי האינתיפאדה השנייה, אחרי שהתגברו הפיגועים.

ע'דיר כמאל מריח: אבל הנסיבות משתנות.

ע'דיר כמאל מריח: האינתיפאדה השנייה הסתיימה מזמן.

ע'דיר כמאל מריח: מה שהיה תקף ב-2000 - לא תקף עכשיו.

משה ארבל: אבל זה עדיין שיקול דעת של הרשות המקומית.

חיים ביבס: אני עושה את כל הדברים האלה עבור התושבים שלי.

חיים ביבס: זה רצון של התושבים, אני לא כופה את זה עליהם.

מיכל (מיקי) חיימוביץ': האם ניהלת איזה שהוא שיח עם הרשויות הערביות כדי לדעת מדוע הן לא משתמשות בשירות הזה?

מיכל (מיקי) חיימוביץ': אנחנו יודעים שיש בעיות קשות של אלימות בחברה הערבית.

מיכל (מיקי) חיימוביץ': יש להם פה כלי שהם יכולים להשתמש בו כדי לשפר את מצב הביטחון האישי שלהם.

ע'דיר כמאל מריח: אולי הקריטריון של מטר מרובע הוא לא הקריטריון שלפיו צריך לחשב את עניין הגבייה.

ע'דיר כמאל מריח: דווקא החברה הערבית נואשת לעזרה בנושא של ביטחון פנים ושמירה.

ע'דיר כמאל מריח: יש פרובלמטיות בוולונטריות.

ע'דיר כמאל מריח: אולי מכורח המציאות והנסיבות הייחודיות של אותה רשות היא לא יכולה לגבות.

מיכל (מיקי) חיימוביץ': אם גם ככה יש לרשות בעיה בגביית הארנונה, בטח תהיה לה בעיה בגביית היטל השמירה.

חיים ביבס: צריך להבין שזה וולונטרי לחלוטין, שזו החלטה של כל יישוב ויישוב.

חיים ביבס: לגבי מה שאמרה חברת הכנסת, אולי צריך להביא משאבים נוספים כדי לטפל בנושא של האלימות במגזר הערבי.

חיים ביבס: אגב, נתנו 200 מיליון שקל כדי לעזור להם בארנונה למגורים.

חיים ביבס: לא עזרנו לאף ישוב יהודי, עזרנו רק לישובים במגזר הערבי.

חיים ביבס: צריך להסתכל על חצי הכוס המלאה, לא רק על חצי הכוס הריקה.

קרן ברק: הצורך של זה בא ממקומות שבהם התושבים הרגישו לא בטוחים והרשות הרגישה שהיא צריכה להגן עליהם.

קרן ברק: היו מקומות בהם כל מיני אנשים מפוקפקים הסתובבו סביב בתי ספר, סביב אולפנות.

קרן ברק: מספיק שמגיעים אנשים במדים כדי שזה ייצור הרתעה.

קרן ברק: בשכונות דרום תל אביב השומרים מסתובבים 24/7 ומונעים הרבה מאוד חיכוכים, מונעים הרבה מאוד מצבים של אנשים שיכורים שעושים פשעים מסוימים.

קרן ברק: זה עוד אחד מהשירותים שראש העיר נותן לתושבים שלו כדי שירגישו בטוחים.

יוליה מלינובסקי: מיליציה מקומית.

איתן גינזבורג: זו לא מיליציה מקומית.

איתן גינזבורג: אלה יוצאי יחידות מובחרות.

קרן ברק: תאמינו לי שאם לא הייתה בעיה ראשי הערים לא היו ששים לקחת את האגרה הזאת מהתושבים.

קרן ברק: מכיוון שהתושבים זקוקים לשירות הזה הם מוכנים לשלם עליו את ה-10 שקלים, את ה-30 או כמה שזה לא יהיה.

קרן ברק: יכול להיות שיגיע ראש רשות במגזר או איפה שזה לא יהיה ויגיד לתושבים: תבחרו בי, אני אתן לכם תחושת ביטחון.

מיכל (מיקי) חיימוביץ': זה נכון שברשימת היישובים יש את אופקים, יש את אשדוד, יש את בני עי"ש, אבל יש גם ברשימה את כפר ורדים, את כפר סבא, את כפר שמריהו, את להבים, את מודיעין.

רם בן ברק: אם העסק הזה עובד, אם זה מעלה את הביטחון של התושבים, אז צריך לתמוך שיהיה את הדבר הזה במקומות שזה חסר.

ניר קפלן: לא הוכח שום קשר בין קיומן של סיירות או חברות שמירה עירוניות להפחתת הפשיעה.

ניר קפלן: לא ראינו שום מחקר.

קרן ברק: אנחנו מדברים על ביטחון.

קרן ברק: מי דיבר על כך שהמטרה צריכה להיות הפחתת הפשיעה?

ניר קפלן: ראינו שב-2017 הגבייה הייתה 375 מיליון שקל.

ניר קפלן: אם מחשבים את כל ההצמדות, היום אנחנו סביב 400 מיליון שקל, לא סביב מאתים שישים ומשהו מיליון שקל.

ניר קפלן: אמר חבר הכנסת גינזבורג שהכספים האלה "צבועים".

ניר קפלן: בדוח מבקר המדינה משנת 2017 התגלה שברוב הרשויות הכסף נכנס לתוך חשבון אחיד של הרשות, בניגוד לפסק הדין בעניין עיריית חולון שאמר שהכסף חייב להגיע לחשבון בנק נפרד וייעודי.

ניר קפלן: אין היום שום הוכחה שהכסף משרת רק את המנגנון ולא מהווה הגדלת מס.

ניר קפלן: השופטים בבית המשפט העליון אמרו שחייבים לגבות לפי עלות מערך השמירה.

ניר קפלן: אם מערך השמירה עולה 10 מיליון שקל, אי אפשר לגבות מהאזרחים 20 מיליון שקל.

ניר קפלן: נוכחנו לראות שלמרות שחלק ניכר מהרשויות הוציאו את המאבטחים לחל"ת בזמן הקורונה, עדיין בוצעה גבייה כאילו המערך עובד.

תומר רוזנר: מדובר בהיטל או באגרה שאמורים להיות תלויי שמירה.

תומר רוזנר: אי אפשר לגבות היטל או אגרת שמירה כאשר לא ניתנים שירותי שמירה.

אוסאמה סעדי: זה לא כמו בארנונה?

תומר רוזנר: לא.

אוסאמה סעדי: מה ההבדל?

תומר רוזנר: ארנונה זה מס לכל דבר.

אוסאמה סעדי: אזרח ביישוב שגובים בו היטל שמירה יכול להגיד שאין שמירה.

תומר רוזנר: החוק קובע שהכספים שמתקבלים מהיטלי השמירה הם "צבועים", הם מוחזקים בחשבון בנק נפרד, הם מוצאים אך ורק למטרות שהחוק מתיר אותן.

תומר רוזנר: אני לא יודע אם בפועל נעשית הפרה של החוק, אבל אני מניח שזה לא קורה.

ניר קפלן: אנחנו טוענים שכן.

ניר קפלן: אם המערך לא עובד ועדיין יש גבייה, זה אומר שיש גביית יתר.

מיכל (מיקי) חיימוביץ': אתם מחזיקים בידיכם דוגמאות ספציפיות?

משה ארבל: האם רשות מקומית שהוציאה עובדים לחל"ת מחויבת להפחית את תעריף הארנונה?

תומר רוזנר: לא.

אוסאמה סעדי: יש הבדל בין שמירה לארנונה.

תומר רוזנר: אמנם זה לא מס, זה חייב להיות תלוי שירות, אבל לא חייבת להיות זיקה של אחד לאחד.

תומר רוזנר: זה לא שאת המחיר שאתה גובה עבור השירות אתה צריך להוציא עבור השירות.

תומר רוזנר: בהחלט ייתכן שיש רשויות מקומיות שנתנו בתקופה מסוימת פחות שירותים, בתקופה אחרת יותר שירותים.

תומר רוזנר: לא חייבת להיות זיקה של אחד לאחד.

תומר רוזנר: כפי שאתם יודעים, הגבייה היא גבייה שנתית, השירותים ניתנים באותה שנה.

ע'דיר כמאל מריח: האם אתה מגדיר את זה כהיטל/אגרה או כמס?

מיכל (מיקי) חיימוביץ': היטל או אגרה.

ע'דיר כמאל מריח: הוא אומר שאין זיקה בין מתן השירות לגבייה.

מיכל (מיקי) חיימוביץ': חייבת להיות זיקה.

שמעון לנקרי: אני שומע את הבחור שדיבר קודם ובא לי להתפוצץ מחוסר ההבנה של מה זה שיטור קהילתי.

שמעון לנקרי: השיטור הקהילתי זה לא רק שוטרים שאנחנו שוכרים 24/7.

שמעון לנקרי: זה מצלמות, זה מוקד עירוני, זה מערך הפעלה שעולה בשנה לעירייה כ-10 עד 12 מיליון שקל.

שמעון לנקרי: אני רוצה להזמין את כל הוועדה הנכבדה הזאת אלי לעכו כדי לראות מה קורה פה.

שמעון לנקרי: אם אני מוריד את זה, אני יכול למכור את העיר.

שמעון לנקרי: אנחנו מדברים על 200,250 שקל בשנה למשפחה.

שמעון לנקרי: זה מכסה לנו 2.5 מיליון שקל מתוך ה-10 מיליון שזה עולה לנו.

שמעון לנקרי: אנחנו לא באים בטענות על כך שלא מממנים לנו את הכל, כי אנחנו יודעים שאף אחד לא יממן לנו את הכל.

שמעון לנקרי: זה שירות שהתושבים ביקשו אותו.

שמעון לנקרי: אם אני מוריד את השירות הזה יהיה כאוס בעיר.

שמעון לנקרי: בלעדי האבטחה העצומה הזאת שאנחנו מפעילים לא תהיה תיירות, אנשים לא יבואו לכאן.

שמעון לנקרי: אמרו פה שבתקופת הקורונה לא היה שיטור.

שמעון לנקרי: דווקא בתקופת הקורונה הכפלנו את המשמרות של השיטור, הכפלנו את הכמויות.

שמעון לנקרי: הם עבדו כמו מטורפים בגלל הקורונה.

שמעון לנקרי: אני רואה שיש פה חוסר הבנה.

שמעון לנקרי: הייתי שמח שמשטרת ישראל תיקח את התפקיד הזה על עצמה, אבל אין סיכוי שזה יקרה.

מיכל (מיקי) חיימוביץ': שיטור קהילתי זה משהו שכבר אישרנו בוועדה הזאת לפני שבוע.

שמעון לנקרי: תושבי עכו מתקשרים ל-106, לא ל-100, כי רק מ-106 הם מקבלים את השירות.

שמעון לנקרי: מדובר במגוון עצום של שירות שאנחנו נותנים.

מיכל (מיקי) חיימוביץ': אנחנו מבינים שאתה מרגיש שהשירות הזה מאוד תורם לביטחון אצלכם, אבל האם אתה לא מרגיש שהמשטרה הייתה צריכה לתת את זה, לא אתם כרשות עירונית?

שמעון לנקרי: אין סיכוי.

שמעון לנקרי: אנחנו עושים עבודה משותפת עם המשטרה.

שמעון לנקרי: בכל רכב שיטור יש שוטר כדי לכסות נושאים שהפקחים לא מוסמכים לעשות.

שמעון לנקרי: ב-2007 לא היה שיטור קהילתי בעיר עכו.

שמעון לנקרי: התמניתי לראש עיר ב-2003.

שמעון לנקרי: ארבע שנים אכלנו קש.

שמעון לנקרי: מה האינטרס שלי כראש עיר להוציא כמעט 10 מיליון שקל על משהו שאני לא חייב לעשות?

שמעון לנקרי: למה אני עושה את זה?

שמעון לנקרי: כי אני מבין שהמשטרה דלה בכוח אדם.

שמעון לנקרי: אין לי טענות כלפי המשטרה בכלום, הם בסדר גמור, רק אני זה שאחראי על העיר, זאת הגזרה שלי, אני זה שצריך לשמור על הביטחון של האנשים.

שמעון לנקרי: אין סיכוי שהמשטרה תהיה במקום הזה.

דובי אמיתי: מדובר פה על 375, על כמעט 400 מיליון שקל, כולל המגזר הפרטי.

דובי אמיתי: אנחנו נמצאים היום באירוע.

דובי אמיתי: הוראת השעה הזאת של אגרת השמירה רצה איתנו מ-2003.

דובי אמיתי: כמגזר עסקי אנחנו נמצאים באירוע לא פשוט.

דובי אמיתי: אני מייצג למעלה מ-550,000 חברות.

דובי אמיתי: אני מדבר על מיליון 800 מועסקים במגזר העסקי.

דובי אמיתי: הנטל הנוסף הזה הוא בלתי אפשרי.

דובי אמיתי: שמעתי את ראש עיריית עכו.

דובי אמיתי: אם יש מישהו שחושב שזה נכון - שיעשה את זה בצורה וולונטרית.

מיכל (מיקי) חיימוביץ': זה וולונטרי.

דובי אמיתי: זה וולונטרי בהיבט של הרשות, זה לא וולונטרי בהיבט של המגזר העסקי.

דובי אמיתי: אנחנו נמצאים במקום שבו 120,000 עסקים לא יחזרו להיות עסקים.

דובי אמיתי: אנחנו נמצאים עם יחס חוב תוצר שהולך לעלות מעל 75%.

דובי אמיתי: אנחנו מדברים על גירעון שמוביל אותנו למיתון.

דובי אמיתי: לא יכול להיות שמצד אחד הממשלה נותנת את המעט שהיא רוצה לתת, מצד שני לוקחת.

דובי אמיתי: היא לוקחת לנו בטייס אוטומטי 1.1 של ארנונה, שזה דבר שאושר לאחרונה, והיא לוקחת גם אגרת שמירה.

דובי אמיתי: זה לא יעבוד.

דובי אמיתי: המגזר העסקי לא יכול להתאושש בצורה הזאת.

מיכל (מיקי) חיימוביץ': מדובר בהיטל שהוא יחסית מאוד נמוך.

מיכל (מיקי) חיימוביץ': יש לך נתונים?

דובי אמיתי: יש לי את כל הנתונים.

קרן ברק: כמה משלמת מסעדה?

דובי אמיתי: מסעדה בתל אביב משלמת סדר גודל של מאתים ומשהו שקל לחודש.

קרן ברק: אין דבר כזה.

דובי אמיתי: אני אעביר לכם את הנתונים בצורה מסודרת.

דובי אמיתי: אני אציג לכם צווי ארנונה ששולמו.

יוליה מלינובסקי: היינו במפעל בחולון שמשלם 1,200 בחודשיים בנוסף ל-24,000 ארנונה שהוא משלם.

דובי אמיתי: אני רוצה להפנות אתכם לדוח מבקר המדינה מ-2016.

דובי אמיתי: הדוח הזה בא ואומר שאין קורלציה בין שיעור ההיטל לבין מה שהמגזר העסקי והמגזר הפרטי מקבלים.

דובי אמיתי: לא יכול להיות שנמשיך לחזור על הטעויות ולהאריך בהוראת שעה.

דובי אמיתי: אנחנו יודעים שיש עיריות מקבילות לעכו שנותנות את השירות הזה לא פחות טוב מעכו במסגרת תשלום הארנונה.

דובי אמיתי: אפשר בצורה הזאת גם לגבות מס על שירותי המשטרה, על שירותי רשות המיסים.

דובי אמיתי: אנחנו משלמים ארנונה יקרה הרבה יותר מהממוצע ב-OECD.

דובי אמיתי: כנראה שיש בעיה בעיריות.

דובי אמיתי: אתם לא יכולים לקחת מהמגזר העסקי את המעט שנשאר לו.

דובי אמיתי: התפקיד שלכם הוא לפקח על מה שלוקחים מאיתנו.

פיני בדש: אני שומע את הדברים ואני ממש רותח.

פיני בדש: אנשים פה יורים סיסמאות.

פיני בדש: 30 שנה אני ראש מועצה, שמונה שנים הייתי חבר כנסת.

פיני בדש: אני חושב שיש לי ניסיון יותר מכל אחד מכם פה.

פיני בדש: אם לא יהיה את חוק השמירה ואני ארצה לבצע שמירה מתקציב המועצה - אסור יהיה לי.

יוליה מלינובסקי: זה לא נכון.

פיני בדש: אנחנו חיים בג'ונגל של פשיעה.

פיני בדש: מפקד המחוז הודה השבוע שהמשטרה קטנה על מה שקורה בדרום.

פיני בדש: כשביטלנו מחסום ליום אחד, כל התושבים התלוננו.

פיני בדש: למשטרה אין יכולת להפעיל מצלמות, אין יכולת לפקח על המצלמות, אין יכולת לבצע שיטור.

פיני בדש: גם אני כמו עכו מוציא כפול ממה שאני גובה, כי שינו את החוק פר מטר, לא פר משפחה או פר בית עסק.

פיני בדש: אם לכל בעלי העסקים יפרצו, זה יעלה להם פי 100 או פי 1,000 מ-200 השקלים שהם משלמים.

אוסאמה סעדי: אדון בדש, אתה לא צריך שמירה, אתה מתקיף אזרחים בעצמך.

אוסאמה סעדי: אל תדבר איתנו על שמירה.

פיני בדש: הרשויות המקומיות הצילו את התושבים בתקופת הקורונה.

פיני בדש: תהיה קטסטרופה אם לא תהיה אצלי שמירה.

אוסאמה סעדי: זו קטסטרופה שאתה ראש עיר.

ברוך שניר: כשבעל העסק מסתכל על המיסוי העירוני, הוא מסתכל גם על ארנונה, גם על אגרת שמירה, גם על מרכיבים נוספים.

ברוך שניר: הוא שואל את עצמו - מדוע אותה אגרת שמירה לא יכולה להיות ממומנת מכספי הארנונה, מדוע היא לא יכולה להיות ממומנת על ידי תקצוב ישיר מכספי המדינה.

ברוך שניר: להאריך עד סוף 2022 בתקופה שבה הרבה עסקים סובלים מירידה בפעילות השוטפת, בוודאי כשלא בטוחים שהמשק יחזור לאותו תוואי שהיה טרום משבר הקורונה – זה מוגזם.

שי ברמן: שאלתם לגבי מסעדות.

שי ברמן: העלות של הדבר הזה למסעדה היא כ-400 עד 500 שקל לשנה.

שי ברמן: יש חוסר רגישות בלהעביר את זה בסיטואציה שנוצרה.

שי ברמן: שמעתי את לנקרי ואת פיני בדש.

שי ברמן: אנחנו לא אשמים בזה שיש פשיעה בעומר ובעכו.

שי ברמן: אם יש פשיעה שאתם לא מצליחים להתגבר עליה, תבואו לממשלה ותבקשו עוד תקציבים כדי לטפל בה, אל תפילו את זה עלינו, אנחנו לא יכולים לשלם.

שי ברמן: צריך להבין שהמציאות שבה באו לבעלי העסקים ולמשקי הבית וביקשו מהם לשלם את זה היא מציאות שהסתיימה ונגמרה.

שי ברמן: אנחנו לא יכולים לעמוד בתשלומים האלה.

שי ברמן: גם אם 400 ו-500 שקל נשמע מעט כסף, היום זה הרבה מאוד כסף.

שי ברמן: להטיל את המיסוי הנוסף הזה בתקופה כזאת - דבר שמנותק מהמציאות, דבר שבכלל לא צריך להיות על סדר היום.

מיכל (מיקי) חיימוביץ': אנחנו יודעים מה המשק עובר בתקופה הזאת, אבל אנחנו גם מבינים את ההסתמכות של הרשויות המקומיות על ההיטל הזה.

מיכל (מיקי) חיימוביץ': הבאתם את הוועדה לסיטואציה מאוד מאוד פרובלמטית שבה אנחנו נדרשים לאשר משהו בלי יכולת להקדיש לו דיון ארוך ומקיף.

מיכל (מיקי) חיימוביץ': יש מקום לבחון לעומק אם זאת הדרך הטובה ביותר, אם זה מה שעזר לאורך השנים, אם עדיף שהמדינה תיתן את הפתרונות האלה.

מיכל (מיקי) חיימוביץ': יש מקום לראות את הרשויות שכן משתמשות בזה, את הרשויות שלא משתמשות בזה.

מיכל (מיקי) חיימוביץ': אני חושבת שהבקשה שלכם להאריך את תוקף הוראת השעה הספציפית הזאת בשנתיים וחצי היא בקשה מוגזמת, לאור כל הטענות שנשמעו פה.

סיון להבי: אני שמח ששי ברמן דייק את העלויות.

סיון להבי: העלויות של מסעדה ממוצעת הן 400, 500 שקל לשנה, לא כפי שנאמר קודם.

סיון להבי: רשות מקומית נהנית מהעסקים בשטחה.

סיון להבי: ככל שיש לה יותר עסקים בשטח המוניציפאלי כך היא יותר חזקה.

סיון להבי: המנגנון שפיתחנו בחודשים האחרונים, המנגנון של הנחה בארנונה לעסקים, נועד לחזק את המגזר העסקי, לשמור עליו.

סיון להבי: גם הרפורמה ברישוי עסקים נועדה כדי לתת מסלול ירוק לעסקים.

סיון להבי: העסקים מאוד חשובים עבור הרשות המקומית.

סיון להבי: מצד שני, אי אפשר להתעלם מהזעקה של ראשי הערים.

סיון להבי: אם הצעת החוק, שזאת החלטת הממשלה וועדת שרים לחקיקה, לא תוארך בשנתיים וחצי, זה יכול ליצור סיטואציה שבה ראשי ערים לא יוכלו לתת את אותם שירותים, הביטחון האישי של התושבים ייפגע כתוצאה מזה.

יוליה מלינובסקי: האם אתה חושב שבאותן ערים שגובות אגרת שמירה יש ביטחון אישי ובערים שלא גובות אין ביטחון אישי?

יוליה מלינובסקי: אתה קושר את גביית אגרה השמירה בתחושת הביטחון האישי של האזרחים.

סיון להבי: ניתן להניח שלרשות שגובה אגרת שמירה יש יכולת לתת מענה יותר טוב לתושבים.

יוליה מלינובסקי: בירושלים, עם כל הסיכון הביטחוני, לא גובים אגרת שמירה.

סיון להבי: אני לא בטוח שירושלים היא דוגמה טובה, כי יש בה כוחות משטרה רבים.

יוליה מלינובסקי: אני אתן את חולון ואת ראשון לציון כדוגמה.

יוליה מלינובסקי: בחולון גובים אגרת שמירה, בראשון לציון לא גובים אגרת שמירה.

יוליה מלינובסקי: כתושבת חולון תהיה לי תחושה של ביטחון כי גובים ממני אגרת שמירה, אבל לתושב ראשון לא תהיה תחושת ביטחון, כי לא גובים ממנו אגרת שמירה.

סיון להבי: בראשון לציון, למיטב ידיעתי, פועלת חברת ביטחון ואבטחה בסדרי גודל יותר גדולים מאשר בחולון.

יוליה מלינובסקי: אבל הם לא גובים אגרה.

מיכל (מיקי) חיימוביץ': זה נתון להחלטת הרשות העירונית.

סיון להבי: הרשות העירונית יכולה לממן את שירותי האבטחה מהכנסותיה.

יוליה מלינובסקי: אל תקשרו את הביטחון האישי של האזרחים בגביית אגרת השמירה, כי ראש העיר בראשון לציון ומועצת העיר בראשון לציון החליטו שהם לא גובים, החליטו שהם מממנים את השירותים האלה דרך הארנונה.

מיכל (מיקי) חיימוביץ': כמו שאמרתי בעבר, הוועדה הזאת לא תהיה חותמת גומי.

מיכל (מיקי) חיימוביץ': הצעות חוק שיגיעו לוועדה לא תמיד יעברו כמו שהממשלה מבקשת.

מיכל (מיקי) חיימוביץ': אנחנו התבקשנו להאריך את הוראת השעה בשנתיים וחצי, אבל אנחנו נצביע על נוסח שיאריך אותה בשנה וחצי.

קרן ברק: למה?

מיכל (מיקי) חיימוביץ': כי שנתיים וחצי זה יותר מידי.

מיכל (מיקי) חיימוביץ': אני חושבת שהגיע הזמן שננהל דיון.

רם בן ברק: האם לא נכון לפטור מאגרה את העסקים שממילא מחזיקים שמירה על העסקים שלהם?

מיכל (מיקי) חיימוביץ': אני לא חושבת שהוועדה יכולה להיכנס למנגנון כזה.

משה ארבל: העסקים קיבלו פטור בגלל הקורונה.

יוליה מלינובסקי: הם קיבלו פטור מארנונה, לא מאגרת שמירה.

מיכל (מיקי) חיימוביץ': אני מבקשת שתתכנס ועדה משותפת של משרד הפנים, המשרד לביטחון פנים, נציגי השלטון המקומי ונציגי משרד האוצר, כדי למצוא פתרון קבע לכל סוגיית אגרות השמירה.

מיכל (מיקי) חיימוביץ': אני מבקשת שהיא תדווח אחת לשלושה חודשים לוועדה איך זה מתקדם.

תומר רוזנר: מכיוון שהייתה פה איזו שהיא אי בהירות לגבי ההכנסות, ההוצאות ולמה זה הולך, אני מציע שהרשויות המקומיות יגישו למשרד הפנים, ומשרד הפנים יגיש לנו, את הדיווחים לגבי ההוצאות, ההכנסות והפעולות שנעשו.

משה ארבל: אני חושב שחשוב מאוד שהכנסת תבצע פיקוח אפקטיבי על עבודת הממשלה ולכן אני מברך על ההחלטה של היושבת-ראש.

משה ארבל: פיקוח האפקטיבי הזה לפרקי זמן קצרים יותר יכול להועיל ולהביא לתהליכים נכונים יותר בעבודת הממשלה.

ע'דיר כמאל מריח: לא לשכוח שיש לנו משטרה, שיש לנו שיטור עירוני, שיש לנו שירות של שמירה בבתי מלון ובאולמות על פי חוק, שיש לנו את ההיטל הזה של השמירה.

ע'דיר כמאל מריח: המון פעמים שמעתי פה שהמשטרה לא תגיע, שהמשטרה לא יכולה, שאין סיכוי.

ע'דיר כמאל מריח: למה אין סיכוי?

ע'דיר כמאל מריח: אנחנו מטפלים בסימפטום, לא בשורש.

ע'דיר כמאל מריח: למה המשטרה לא יכולה להיכנס לכל שכונה, לכל מקום, לכל רשות, לכל בית, ולספק ביטחון?

ע'דיר כמאל מריח: זו המהות של העשייה המשטרתית במדינה מתוקנת שבה מערכות האכיפה פועלות באופן סדור.

ע'דיר כמאל מריח: בוועדה שתקום, במידה ותקום, צריך לבחון את העניין של הוולונטריות.

ע'דיר כמאל מריח: הוולונטריות כאן בעייתית.

ע'דיר כמאל מריח: יש את ראשון לציון ורמת גן שמספקות שמירה ללא גביית היטל השמירה, אבל יש 86 רשויות ערביות ודרוזיות שאנחנו לא בחנו למה הן לא מספקות את השמירה.

מיכל (מיקי) חיימוביץ': אולי זה המקום שצריך לבחון.

רוני טיסר: חוק לתיקון פקודת העיריות (הוראה שעה) (תיקון מס' 5), התש"ף-2020.

רוני טיסר: תיקון סעיף 1 1.

רוני טיסר: בחוק לתיקון פקודת העיריות (הוראת שעה), התשע"א-2011, בסעיף 1 –

רוני טיסר: 2021)";

רוני טיסר: "(ה) (1) העירייה תגיש לשר דיווח על ההוצאות והתקבולים כאמור בסעיף קטן (ג), בצירוף פירוט פעולות שבוצעו לפי הנושאים שנקבעו בתקנות לפי סעיף 249(33), ובכלל זה שימוש באמצעים טכנולוגיים, פעולות שביצעו עובדי העירייה, פקחים או גורמים שאינם מי מהם, ופעולות לפי חוק לייעול האכיפה והפיקוח העירוניים ברשויות המקומיות (הוראת שעה), התשע"א-2011; דיווח כאמור יימסר –

רוני טיסר: ו-2019 - עד ליום י"ג בחשוון התשפ"א (31 באוקטובר 2020);

רוני טיסר: עד ליום י"ג באייר התשפ"א (30 באפריל 2021).

רוני טיסר: לגבי כלל העיריות בעניינים המפורטים בפסקה (1) בהתאם

רוני טיסר: לעניין ההוצאות, התקבולים והפעולות שבוצעו בשנים 2018 ו-2019 – עד ליום י"ח בשבט התשפ"א (31 בינואר 2021;

רוני טיסר: בשנת 2020 – עד ליום כ"ב באב התשפ"א (31 ביולי 2021).

רוני טיסר: " הרישא של סעיף קטן (ה) מדברת על כך שהעירייה תגיש לשר דיווח על כל הסעיפים שעליהם דיברנו קודם, על מנת שהוועדה תוכל לבצע פיקוח אפקטיבי.

רוני טיסר: העירייה תגיש לשר, והשר יעביר את זה לוועדה.

תומר רוזנר: למרות שמדובר כאן בעיריות, ההסדר הזה חל גם על מועצות מקומיות באופן עקיף.

תומר רוזנר: זה סעיף שמחיל את כל ההסדרים האלה גם על המועצות המקומיות וגם על המועצות האזוריות.

יוליה מלינובסקי: אני מבקשת לטעון נושא חדש על פסקה (ב)(2), לגבי חובת הדיווח לוועדה.

תומר רוזנר: מכיוון שנטענה טענת נושא חדש, נצטרך להביא את הנושא הזה לוועדת הכנסת.

איתן גינזבורג: למה צריך את חובת הדיווח הזאת?

משה ארבל: האם נציג המשרד יכול להתחייב לפרוטוקול שהם יעמדו בחובת הדיווח, כדי שנוכל להוריד את הסוגיה הזאת מנוסח הצו?

סיון להבי: כן.

מיכל (מיקי) חיימוביץ': אחת לשלושה חודשים.

סיון להבי: בהחלט כן.

מיכל (מיקי) חיימוביץ': אז נוריד את זה מהניסוח.

יוליה מלינובסקי: ההסתייגויות שלי הן בשם סיעת ישראל ביתנו.

יוליה מלינובסקי: כאזרחים חתמנו ברית עם המדינה, אמרנו שהמדינה מספקת א',ב' ו-ג', כשהביטחון הוא חלק מרכזי.

יוליה מלינובסקי: פתאום מתברר שהביטחון האישי של אזרחי ישראל תלוי בגביית אגרת שמירה.

יוליה מלינובסקי: מה לעשות שיש ערים שמסתדרות מצוין בלי אגרת שמירה, הן לא מכניסות את היד לכיס של האזרחים.

יוליה מלינובסקי: למה ראשי רשויות מספיק טובים כדי להפעיל את מערך החמוש בתוך העיר ולהתעסק בנושא הביטחון אבל פחות טובים בלהחליט אם לפתוח עסקים בשבת או לא לפתוח?

איתן גינזבורג: את צודקת.

איתן גינזבורג: מה זה רלוונטי לאגרת שמירה?

איתן גינזבורג: שום רלוונטיות לאגרת שמירה.

איתן גינזבורג: גם בחוק אגרת השמירה וגם בחוק פתיחת עסקים בשבת, בשני המקרים שר הפנים מאשר.

יוליה מלינובסקי: אני חושבת שראשי רשויות יכולים להחליט לגבי הפעלת עסקים בשבת בתחום שיפוטם.

יוליה מלינובסקי: במה פה הם טובים ושם הם לא טובים?

יוליה מלינובסקי: כפי שראשי עיריות מפעילים את המליציות המקומיות וגובים כסף, למה שלא יפעילו את שיקול דעתם בנושא תחבורה ציבורית בשבת?

יוליה מלינובסקי: מה ההבדל?

יוליה מלינובסקי: מה השוני?

משה ארבל: גם לפי חוק המרכולים הם מוסמכים, רק שר הפנים לא מוסמך לאשר להם את חוק העזר.

יוליה מלינובסקי: אני מציעה שגם פה שר הפנים לא יהיה מוסמך.

יוליה מלינובסקי: הדבר הזה יוצר אפליה בין רשות לרשות, כי לתושבים שמהם נגבית אגרה יש ביטחון, התושבים שלא נגבית מהם אגרה הם אזרחים סוג ב'.

יוליה מלינובסקי: תכתבו שזה מס.

יוליה מלינובסקי: אני מציעה שכל עסק שקיבל פטור של שלושה חודשים מארנונה בגלל הקורונה, יקבל גם פטור מאגרת שמירה לאותם שלושה חודשים.

יוליה מלינובסקי: אם בעל עסק מחזיק עסק בעיר מסוימת וגר בעיר אחרת שגם שם גובים אגרת שמירה, הוא לא צריך לשלם פעמיים.

יוליה מלינובסקי: בן אדם לא צריך להיות השעיר לעזאזל של משחקי האגו של ראשי רשויות.

יוליה מלינובסקי: אם אתם כבר מחליטים, תעשו את זה הוראת קבע, תפסיקו לשחק בנדמה לי 11 שנה.

יוליה מלינובסקי: תחליטו עכשיו שמדינת ישראל מטילה מיסים נוספים על אזרחי ישראל, תפסיקו להתחבא מאחורי מילים של אגרת שמירה או היטל שמירה.

יוליה מלינובסקי: אני חושבת שבג"ץ מתח לא פעם ביקורת על הפרקטיקה הזאת של הוראות שעה שמשתמשים בה בלי סוף.

איתן גינזבורג: בגלל זה היושבת-ראש קיצרה את זה משנתיים וחצי לשנה וחצי.

איתן גינזבורג: את צריכה לברך את יושבת הראש.

יוליה מלינובסקי: אני מבקשת להוסיף לחוק שכל מי שזכאי להנחה בארנונה לפי חוק, לפי אותו צו ארנונה של הרשות המקומית, יהיה גם זכאי להנחה באגרת שמירה.

משה ארבל: הוסכם שזה יהיה בסמכותן של הרשויות המקומיות.

יוליה מלינובסקי: משום מה שר הפנים לא מוכן להכניס את זה לנוסח.

יוליה מלינובסקי: אני מבקשת שכל בעל עסק שנפגע מהקורונה יהיה פטור מאגרת שמירה, שלכל תקופת הוראת השעה זה לא יחול עליו.

יוליה מלינובסקי: אני מסתייגת ואומרת שכל עסק שיש לו רישיון עסק שמחייב אותו בשמירה לא יהיה חייב לשלם אגרת שמירה.

יוליה מלינובסקי: אני מציעה שכל המוסדות של המגזר השלישי שיש להם מבנים ברשויות המקומיות יהיו פטורים מאגרת שמירה, כי זה נטל נוסף על המוסדות שגם ככה בקושי שורדים.

יוליה מלינובסקי: אני מסתייגת ואומרת שכל מי שיש לו חייל בבית לא ישלם אגרת שמירה.

יוליה מלינובסקי: אני מסתייגת ואומרת שהשירות הזה יינתן במסגרת הארנונה.

יוליה מלינובסקי: אני מבקשת שאגרת השמירה תחול רק על רשויות שנמצאות מעבר לקו הירוק, לא על מי שנמצא בקו הירוק.

יוליה מלינובסקי: אני מציעה שכל החיילים הבודדים ששוכרים דירות והחיילים המשוחררים יהיו פטורים מאגרת שמירה.

יוליה מלינובסקי: אני מציעה שניצולי שואה יהיו זכאים לפטור מאגרת שמירה.

יוליה מלינובסקי: אני מציעה שבתי מלון שהיו סגורים יהיו זכאים לפטור מאגרת שמירה.

יוליה מלינובסקי: אני מציעה שהתעשייה שיש לה שמירה משל עצמה תהיה פטורה מאגרת שמירה.

יוליה מלינובסקי: אני מציעה שתושב בשירות ביטחון סדיר יהיה פטור מאגרת שמירה.

יוליה מלינובסקי: אני מציעה שמי שמשרת במילואים לפי המכסה המקסימאלית יהיה פטור מאגרת שמירה.

יוליה מלינובסקי: אני מבקשת התייעצות סיעתית.

מיכל (מיקי) חיימוביץ': התייעצות סיעתית של חמש דקות.

מיכל (מיקי) חיימוביץ': אנחנו מחדשים את ישיבת הפנים והגנת הסביבה.

מיכל (מיקי) חיימוביץ': אנחנו נצביע על ההסתייגויות.

תומר רוזנר: הסתייגות מספר אחת שמופיעה כאן שוללת את עצם קיומו של החוק, לכן איננה תקפה לפי תקנון הכנסת ואנחנו מסירים אותה.

מיכל (מיקי) חיימוביץ': מי בעד הסתייגות מספר שתיים, ירים את ידו?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': לא אושרה.

מיכל (מיקי) חיימוביץ': מי בעד הסתייגות מספר שלוש, ירים את ידו?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': לא אושרה.

מיכל (מיקי) חיימוביץ': מי בעד הסתייגות ארבע, ירים את ידו?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': לא אושרה.

מיכל (מיקי) חיימוביץ': מי בעד הסתייגות חמש, ירים את ידו?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': לא אושרה.

מיכל (מיקי) חיימוביץ': מי בעד הסתייגות שש, ירים את ידו?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': לא אושרה.

מיכל (מיקי) חיימוביץ': מי בעד הסתייגות מס' שבע, ירים את ידו?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' שמונה, ירים את ידו?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' תשע?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות 10?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 11?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 12?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 13?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 14?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 15?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 16?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 17?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 18?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 19?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 20?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 21?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 22?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 23?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 24?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 25?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 26?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 27?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 28?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 29?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 30?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 31?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 32?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 33?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 34?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 35?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 36?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 37?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 38?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 39?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 40?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 41?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 42?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 43?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 44?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 45?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

מיכל (מיקי) חיימוביץ': מי בעד הסתייגות מס' 46?

מיכל (מיקי) חיימוביץ': מי נגד, מי נמנע?

מיכל (מיקי) חיימוביץ': ההסתייגות לא אושרה.

יוליה מלינובסקי: רביזיה על כל ההסתייגויות.

מיכל (מיקי) חיימוביץ': הרביזיה תידון בשעה 15:30.